b"\n_START_ARTICLE_\nAnn Arbor, Michigan\n_START_PARAGRAPH_\nAnn Arbor, grad u ameri\xc4\x8dkoj saveznoj dr\xc5\xbeavi Michigan i sjedi\xc5\xa1te okruga Washtenaw. Sedmi je po veli\xc4\x8dini grad u Michiganu, sa 114 024 stanovnika prema popisu iz 2000., od \xc4\x8dega su 36 892 studenti i poslijediplomci. Navodno je Ann Arbor nazvan po suprugama osniva\xc4\x8da i bogatim zasadima drve\xc4\x87a u oblasti grada. Ovaj grad je najpoznatiji kao sjedi\xc5\xa1te glavnog dvorista Sveu\xc4\x8dili\xc5\xa1ta Michigana, koji je premje\xc5\xa1ten iz Detroita 1837._NEWLINE_Ekonomijom grada trenutno dominiraju obrazovanje, visoke tehnologije i biotehnologija. Prosje\xc4\x8dne cijene ku\xc4\x87a i porezi na imovinu su zna\xc4\x8dajno iznad prosje\xc4\x8dnih vrijednosti za Michigan i SAD. Grad je poznat po svojoj ve\xc4\x87inskoj liberalnoj politi\xc4\x8dkoj naklonosti i velikom broju restorana i prostora za kulturne manifestacije.\n_START_SECTION_\nPovijest\n_START_PARAGRAPH_\nAnn Arbor su u sije\xc4\x8dnju 1824. osnovali John Allen i Elisha Rumsey, obojica spekulanti zemljom. Postoje razli\xc4\x8dite teorije o podrijetlu imena naseobine; prema jednoj, Allen i Ramsey su odlu\xc4\x8dili da ga nazovu Annarbour prema svojim suprugama, koje su se obe zvale Ann, kao i po zasadima bijelog hrasta na 260 hektara zemlje koju su od savezne vlade kupili za 800 dolara. Domoroci koji su \xc5\xbeivjeli u ovoj oblasti su nazvali naselje Ko-gu\xc5\xa1-ko-nik, po zvuku koji je proizvodio Allenov stroj za mljevenje bra\xc5\xa1na._NEWLINE_Ann Arbor je postao sjedi\xc5\xa1te okruga Washtenaw 1827., i inkorporiran kao selo 1833. Gradi\xc4\x87 je odvojio 16 hektara neizgra\xc4\x91enog zemlji\xc5\xa1ta i ponudio ga dr\xc5\xbeavi Michigan za sjedi\xc5\xa1te glavnog grada dr\xc5\xbeave, ali je izgubio od Lansinga 1836. i 1837. godine, a ovo neiskori\xc5\xa1teno zemlji\xc5\xa1te je dato Sveu\xc4\x8dili\xc5\xa1tu Michigana, zauvijek povezuju\xc4\x87i Ann Arbor i njegovu povijest sa sveu\xc4\x8dili\xc5\xa1tem. Gradi\xc4\x87 je postao regionalno prometno raskr\xc5\xa1\xc4\x87e 1839. dolaskom Mi\xc4\x8digenske sredi\xc5\xa1nje \xc5\xbeeljeznice, i 1851. Ann Arbor dobiva status grada._NEWLINE_Tijekom Drugog svjetskog rata, obli\xc5\xbenja Fordova tvrtka \xe2\x80\x9eWillow Run\xe2\x80\x9c je proizvodila bombardere B-24 Osloboditelj. Stanovni\xc5\xa1tvo Ann Arbora je naglo naraslo pristizanjem vojnog osoblja, ratnih radnika i njihovih obitelji._NEWLINE_Tijekom 1960-tih i 1970-tih, grad je stekao reputaciju kao va\xc5\xbean centar ameri\xc4\x8dke liberalne politike. Kao predsjedni\xc4\x8dki kandidat, John Fitzgerald Kennedy je svoj prijedlog za osnivanje Korpusa mira prvi put predstavio na Sveu\xc4\x8dili\xc5\xa1tu Michigana 1960., a predsjednik Lyndon Baines Johnson je na Sveu\xc4\x8dili\xc5\xa1tu 1964. prvi put pozvao na Sjajno dru\xc5\xa1tvo. Grad je tako\xc4\x91er postao va\xc5\xbean centar ljevi\xc4\x8darskog aktivizma, i slu\xc5\xbeio je kao sredi\xc5\xa1te ameri\xc4\x8dkog pokreta za gra\xc4\x91anska prava i pokreta protiv Vijetnamskog rata, kao i studentskog pokreta. Prvi veliki sastanci nacionalne ljevi\xc4\x8darske dvori\xc5\xa1ne skupine \xe2\x80\x9eStudenti za demokratsko dru\xc5\xa1tvo\xe2\x80\x9c su odr\xc5\xbeani u Ann Arboru 1960.; a 1965. je grad bio mesto prvog ti\xc4\x8d-ina u SAD-u protiv spomenutog rata u Vijetnamu. Tijekom narednih petnaest godina, u gradu su nastala i razvila zna\xc4\x8dajnu podr\xc5\xa1ku mnoga kontrakulturna i novoljevi\xc4\x8darska udru\xc5\xbeenja._NEWLINE_Ovo je utjecalo i na lokalnu politiku, jer su tijekom ranih i sredine 1970-ih, tri \xc4\x8dlana radikalno-progresivne Stranke za ljudska prava zahvaluju\xc4\x87i studentskim glasovima. Tijekom svojih mandata, izabrani \xc4\x8dlanovi su se borili za mjere uklju\xc4\x8duju\xc4\x87i prve odluke protiv diskriminacije, mjere ka legalizaciji posjedovanja marihuane, i odluku u smislu nadzora stanarina; mnoge od ovih odluka i danas su na snazi u izmijenjenom obliku._NEWLINE_Pored ovih liberalnih i ljevi\xc4\x8darskih napora, u Ann Arboru je ro\xc4\x91ena i manja grupa konzervativnih institucija. Me\xc4\x91u njima su i \xe2\x80\x9eBo\xc5\xbeja rije\xc4\x8d\xe2\x80\x9c, karizmati\xc4\x8dni me\xc4\x91u-denominacijski pokret nacionalnog nivoa u SAD, osnovan 1967., te \xe2\x80\x9ePravni centar 'Thomas More'\xe2\x80\x9c, vode\xc4\x87a religiozno-konzervativna utjecajna skupina, osnovana 1999., koja sebe naziva \xe2\x80\x9eodgovorom kr\xc5\xa1\xc4\x87ana na Ameri\xc4\x8dki savez za gra\xc4\x91anske slobode\xe2\x80\x9c._NEWLINE_Tijekom 19. stolje\xc4\x87a, enarbursko gospodarstvo je postepeno evoluiralo od industrijske baze ka uslu\xc5\xbenom sektoru i tehnologijama, \xc5\xa1to se ubrzalo tijekom 1970-tih i 1980-tih. U isto vrijeme, centar grada se izmijenio od niza radnji koje su prodavale razne potrep\xc5\xa1tine ka mjestu koje uglavnom \xc4\x8dine restorani, kafi\xc4\x87i, barovi, klubovi i zgrade specijaliziranih radnji. Tijekom prethodnih nekoliko desetlje\xc4\x87a, Ann Arbor se sve vi\xc5\xa1e suo\xc4\x8dava sa efektima vrtoglavo rastu\xc4\x87ih vrijednosti zemlji\xc5\xa1ta i gentrifikacije, kao i urbanog prostiranja koje se\xc5\xbee daleko u okolna ne-gradska podru\xc4\x8dja. 4. studenog 2003., anarborski glasa\xc4\x8di su odobrili plan zelenog pojasa, prema kojem bi gradska vlast kupila prava na razvoj na traktovima zemlje susjednim gradu kako bi ih za\xc5\xa1titila od urbanog razvoja. Od tada, glasna lokalna debata se vodi o tome da li, i kako, treba omogu\xc4\x87avati i usmjeravati razvoj unutar granica grada.\n_START_SECTION_\nZemljopis i gradski pejza\xc5\xbe\n_START_PARAGRAPH_\nBogatstvo drve\xc4\x87a u Ann Arboru je plod kampanje ponovnog po\xc5\xa1umljavanja ranog 20. stolje\xc4\x87a. Prema Popisnom zavodu Sjedinjenih Ameri\xc4\x8dkih Dr\xc5\xbeava, grad ima povr\xc5\xa1inu od 71,7 km\xc2\xb2, od \xc4\x8dega 70 km\xc2\xb2 zemlje i 1,7 km\xc2\xb2 vodenih povr\xc5\xa1ina, od \xc4\x8dega se najve\xc4\x87i dio odnosi na rijeku Huron. Ann Arbor se nalazi pribli\xc5\xbeno 64 km zapadno od Detroita. Sjeverno i isto\xc4\x8dno od grada se nalazi Ann Arbor Charter Township._NEWLINE_Ann Arbor se nalazi na reci Huron, u produktivnoj poljoprivrednoj i vo\xc4\x87arskoj oblasti. Pejza\xc5\xbe grada se sastoji od brjegova i dolina, pri \xc4\x8demu teren postaje strmiji u blizini Hurona. Nadmorska visina varira od 230 m uz rijeku Huron do preko 305 m na zapadnoj strani grada uz autocestu I-94. Op\xc4\x87e govore\xc4\x87i, dio grada od centra ka zapadu i sjeverozapadni krajevi, kao i Sjeverno dvori\xc5\xa1te Sveu\xc4\x8dili\xc5\xa1ta Michigana su najvi\xc5\xa1i dijelovi grada; najni\xc5\xbei dijelovi su uz rijeku Huron i na jugoistoku. Op\xc4\x87inska zra\xc4\x8dna luka Ann Arbor , koji se nalazi ju\xc5\xbeno od grada na 42\xc2\xb013.38\xe2\x80\xb2N, 83\xc2\xb044.74\xe2\x80\xb2W je na nadmorskoj visini oko 256 m._NEWLINE_Nadimak Ann Arbora, \xe2\x80\x9egrad drve\xc4\x87a\xe2\x80\x9c, potje\xc4\x8de od guste \xc5\xa1ume njegovih parkova i rezidencijalnih krajeva. U gradu se nalazi vi\xc5\xa1e od 50 000 drva uz ulice, i isto toliko u gradskim parkovima. Sredinom 2000-tih, \xc5\xa1teto\xc4\x8dina roda Agrilus planipennis je uni\xc5\xa1tila mnoge od oko 10 500 gradskih jasena. U gradu se nalazi 147 op\xc4\x87inskih parkova, od malih u susjedstvu do velikih oblasti za rekreaciju, uz nekoliko velikih gradskih parkova i sveu\xc4\x8dili\xc5\xa1ni park uz dionice rijeke Huron. Najve\xc4\x87i me\xc4\x91u njima su Argo, Riverside, County Farm i Gallup (blizu Huron Parkwaya), dok Oblast za rekreaciju Fuller, blizu kompleksa sveu\xc4\x8dili\xc5\xa1ne bolnice, sadr\xc5\xbei \xc5\xa1portska igrali\xc5\xa1ta, pje\xc5\xa1a\xc4\x8dke i biciklisti\xc4\x8dke staze i bazene. Arboretum Nichols (lokalno poznat kao \xe2\x80\x9eArboretum\xe2\x80\x9c ili naprosto \xe2\x80\x9eArb\xe2\x80\x9c (The Arb)), koji odr\xc5\xbeava Sveu\xc4\x8dili\xc5\xa1te Michigana, za\xc5\xa1ti\xc4\x87eno je podru\xc4\x8dje od 50 hektara koje sadr\xc5\xbei stotine vrsta biljaka i drve\xc4\x87a na isto\xc4\x8dnoj strani grada u blizini sredi\xc5\xa1njeg sveu\xc4\x8dili\xc5\xa1nog dvori\xc5\xa1ta._NEWLINE_U centru grada, glavni komercijalni krajevi su prodavaonice u Kerrytownu i tri poslovna distrikta oko ulica Main, State i Ju\xc5\xbene sveu\xc4\x8dili\xc5\xa1ne avenije. Ju\xc5\xbeno od centra grada izdvajaju se tri komercijalna kraja: predio u blizini autoceste I-94 i ceste Ann Arbor\xe2\x80\x93Saline, tr\xc5\xbei\xc5\xa1ni centar Briarwood i oblast oko Ju\xc5\xbene industrijske avenije. Me\xc4\x91u drugim komercijalnim oblastima su centar \xe2\x80\x9eArborland\xe2\x80\x9c i zgrade radnji uz aveniju Washtenaw, te iste oko ceste Packard na istoku; oblast oko ceste Plymouth na sjeveroistoku, i centar \xe2\x80\x9eWestgate\xe2\x80\x9c, te zgrade radnji uz Bulevar Zapadni Stadion na zapadnoj strani. Centar grada sadr\xc5\xbei mje\xc5\xa1avinu gra\xc4\x91evina iz 19. i ranog 20. stolje\xc4\x87a i modernih zgrada, kao i tr\xc5\xbenicu u distriktu Kerrytownu. Komercijalne oblasti grada se sastoje mahom od gra\xc4\x91evina visokih dva do \xc4\x8detiri kata, mada se u centru i oblasti oko tr\xc5\xbei\xc5\xa1nog centra Briarwood nalazi i manji broj visokih zgrada._NEWLINE_Rezidencijalni krajevi sadr\xc5\xbee paket arhitektonskih stilova, od klasi\xc4\x8dnih iz 19. i ranog 20. stolje\xc4\x87a do ku\xc4\x87a u stilu ameri\xc4\x8dkog ran\xc4\x8da. Ku\xc4\x87e u suvremenom stilu su dalje od centra. Dvori\xc5\xa1te Sveu\xc4\x8dili\xc5\xa1ta Michigana okru\xc5\xbeuju ku\xc4\x87e i kompleksi stanova koje mahom najme studenti. Tower Plaza, zgrada kondominijuma visoka 26 katova izme\xc4\x91u sveu\xc4\x8dili\xc5\xa1nog dvori\xc5\xa1ta i centra, je najvi\xc5\xa1a zgrada u Ann Arboru. Gra\xc4\x91evine iz 19. stolje\xc4\x87a i izgled ulica Stare zapadne strane su o\xc4\x8duvani prakti\xc4\x8dno netaknuti; 1972. godine, ovaj kraj je uvr\xc5\xa1ten u Nacionalni registar povijesnih mjesta SAD-a, a osim i preko ovoga ga \xc5\xa1tite i gradska pravila i neprofitna skupina za o\xc4\x8duvanje.\n_START_SECTION_\nKlima\n_START_PARAGRAPH_\nAnn Arbor ima vla\xc5\xbenu kontinentalnu klimu sa izra\xc5\xbeenim godi\xc5\xa1njim dobima, tipi\xc4\x8dnu za ameri\xc4\x8dki Srednji zapad, na koju utje\xc4\x8du Velika jezera. Osjetna su \xc4\x8detiri godi\xc5\xa1nja doba, od kojih su zime hladne s umjerenim snje\xc5\xbenim padalinama, dok ljeta mogu biti topla i vla\xc5\xbena. Oblast Ann Arbora osje\xc4\x87a tzv. efekt jezera, prvenstveno u obliku pove\xc4\x87ane naoblake tijekom kasne jeseni i rane zime. Prosje\xc4\x8dna najvi\xc5\xa1a temperatura u srpnju iznosi 28 \xc2\xb0C, dok je prosje\xc4\x8dna najni\xc5\xbea temperatura u sije\xc4\x8dnju -9 \xc2\xb0C. Me\xc4\x91utim, ljetne temperature mogu lako prema\xc5\xa1iti 32 \xc2\xb0C, dok zimske mogu pasti ispod -17 \xc2\xb0C. Prosje\xc4\x8dne mjese\xc4\x8dne padaline su izme\xc4\x91u 44 i 92 mm, pri \xc4\x8demu ih je najvi\xc5\xa1e tijekom ljetnih mjeseci. Snijeg, koji uobi\xc4\x8dajeno pada od studenog do travnja, mo\xc5\xbee iznositi od 3 do 25 cm mjese\xc4\x8dno. Najvi\xc5\xa1a zabilje\xc5\xbeena temperatura je 41 \xc2\xb0C (24. srpnja 1934.), dok je najni\xc5\xbea iznosila \xe2\x88\x9230 \xc2\xb0C (19. sije\xc4\x8dnja 1994).\n_START_SECTION_\nStanovni\xc5\xa1tvo\n_START_PARAGRAPH_\nPrema popisu iz 2000., u Ann Arboru je obitavalo 114 024 ljudi, postojalo 45 693 doma\xc4\x87instava i 21 704 obitelji koji su stanovali u gradu. Gusto\xc4\x87a naseljenosti je bila 1 629,9 stanovnika na km\xc2\xb2. Bilo je 47 218 stambenih jedinica sa prosje\xc4\x8dnom gusto\xc4\x87om od 675 jedinica po km\xc2\xb2, \xc5\xa1to \xc4\x8dini grad rje\xc4\x91e naseljenim od bliskih predgra\xc4\x91a Detroita poput Oak parka i Ferndalea kao i samog grada, ali gu\xc5\xa1\xc4\x87e od daljih prigradskih naselja Detroita poput Livonije. Rasni sastav grada je ovakav: 74,68% bijelaca, 8,83% crnaca ili Afroamerikanaca, 0,29% Indijanaca (domorodaca), 11,9% Azijata, 0,04% podrijetlom sa tihooceanskih otoka, 1,21% drugih rasa, i 3,05% iz jedne ili vi\xc5\xa1e rasa. 3,34% stanovnika su bili Hispanoamerikanci ili Latinosi. Zbog privla\xc4\x8dne snage sveu\xc4\x8dili\xc5\xa1ta, grad ima jedan od najve\xc4\x87ih postotaka stanovnika ro\xc4\x91enih izvan SAD u Michiganu, 16,6%._NEWLINE_Od 45 693 doma\xc4\x87instava, 23,0% je imalo djecu ispod 18 godina koji su \xc5\xbeivjeli sa njima, 37,8% su bili parovi supru\xc5\xbenika koji \xc5\xbeive zajedno, 7,5% su imale \xc5\xbeensku glavu obitelji bez prisutnog supru\xc5\xbenika, dok 52,5% nisu bile obitelji. 35,5% doma\xc4\x87instava su \xc4\x8dinili pojedinci, a 6,6% je imalo nekoga starog 65 ili vi\xc5\xa1e godina tko je \xc5\xbeivio sam. Prosje\xc4\x8dna veli\xc4\x8dina doma\xc4\x87instva je bila 2,22, a prosje\xc4\x8dna veli\xc4\x8dina obitelji je bila 2,90._NEWLINE_Stanovni\xc5\xa1tvo je bilo ra\xc5\xa1ireno po starosti. 16,8% je bilo mla\xc4\x91e od 18 godina, 26,8% je bilo izme\xc4\x91u 18 i 24 godina, 31,2% izme\xc4\x91u 25 i 44 godina, 17,3% izme\xc4\x91u 45 i 64 godina, i 7,9% sa 65 ili vi\xc5\xa1e godina. Srednja starost je bila 28 godina. Na svakih 100 \xc5\xbeena bilo je 97,7 mu\xc5\xa1karaca; na svakih 100 \xc5\xbeena starih 18 ili vi\xc5\xa1e godina, bilo je 96,4 mu\xc5\xa1karaca._NEWLINE_Srednja godi\xc5\xa1nja primanja doma\xc4\x87instva u gradu iznosila su 46 299 $, dok su srednja godi\xc5\xa1nja primanja za obitelj 71 293 $. Mu\xc5\xa1karci su imali srednja primanja od 48 880 $, \xc5\xbeene 36 561 $. Primanja po glavi stanovnika su iznosila 26 419 $. Pribli\xc5\xbeno 4,6% obitelji i 16,6% stanovni\xc5\xa1tva je bilo ispod granice siroma\xc5\xa1tva, uklju\xc4\x8duju\xc4\x87i i 7,3% onih ispod 18 godina i 5,1% onih starih 65 i vi\xc5\xa1e godina._NEWLINE_Stopa kriminala u Ann Arboru je 2000. bila ispod nacionalnog prosjeka SAD. Stopa nasilnog zlo\xc4\x8dina je bila mnogo vi\xc5\xa1e ispod nacionalnog prosjeka od stope imovinskog kriminala; one su bile, redom, 48% i 11% ispod nacionalnog prosjeka._NEWLINE_\xc4\x8casopis Expansion Management stupnjevao je Ann Arbor na mjestu broj 1 me\xc4\x91u 362 gradska podru\xc4\x8dja SAD po \xe2\x80\x9ekoli\xc4\x8dniku radnika sa znanjem\xe2\x80\x9c. Od oko 410 000 odraslih stanovnika \xc5\xa1ireg podru\xc4\x8dja grada, gotovo 74 000 (18%) imaju stupanj magistra ili doktora znanosti ili vi\xc5\xa1i medicinski stupanj.\n_START_SECTION_\nGradska uprava\n_START_PARAGRAPH_\nAnn Arbor ima \xe2\x80\x9evije\xc4\x87e-menad\xc5\xbeer\xe2\x80\x9c sustav lokalne uprave. Gradona\xc4\x8delnik, koji se bira svake parne godine, je predsjedavaju\xc4\x87i \xc4\x8dinovnik Gradskog vije\xc4\x87a i ima ovlast imenovanja svih \xc4\x8dlanova odbora Vije\xc4\x87a kao i \xc4\x8dlanove Odbora i Komisije, uz odobrenje Gradskog vije\xc4\x87a. Trenutni gradona\xc4\x8delnik Ann Arbora je John Hieftje (Demokratska stranka), koji je na ovom polo\xc5\xbeaju od izbora 2000. Gradsko vije\xc4\x87e ima deset \xc4\x8dlanova, dva iz svakog od pet krajeva (wards) grada, pri \xc4\x8demu gradona\xc4\x8delnikov glas odlu\xc4\x8duje u slu\xc4\x8daju izjedna\xc4\x8denog glasovanja. \xc4\x8clanovi Vije\xc4\x87a se biraju na dvogodi\xc5\xa1nje mandate; polovica se bira svake godine. Enarborske radnje nadgleda Gradski administrator, kojeg bira Vije\xc4\x87e._NEWLINE_En Arbor je u 15. Kongresnom distriktu SAD, i trenutno ga predstavlja John Dingell (Demokratska stranka). Na nivou Michigana, grad je u 18. distriktu Senata. U Predstavni\xc4\x8dkom domu Michigana, grad Ann Arbor je u 53. distriktu, dok su sjeveroisto\xc4\x8dni Ann Arbor i En Arbor Township u 52. distriktu. Kao sjedi\xc5\xa1te okruga Washtenaw, grad je i sjedi\xc5\xa1te parni\xc4\x8dnih, gra\xc4\x91anskih i kaznenih sudova okruga. U Ann Arboru se nalazi i Distriktni sud SAD-a, u \xc4\x8dijoj SE zgradi, u centru grada, nalazi i po\xc5\xa1ta._NEWLINE_Ljevi\xc4\x8darska politika je bila posebno sna\xc5\xbena u op\xc4\x87inskoj vlasti od 1960-tih. Ova orijentacija je evidentna u dono\xc5\xa1enju sna\xc5\xbenih gradskih odredbi protiv diskriminacije. Glasa\xc4\x8di su odobrili amandmane na gradsku povelju koji su smanjili kazne za posjedovanje marihuane (1974.), i koji slu\xc5\xbee da za\xc5\xa1tite pristup okon\xc4\x8danju trudno\xc4\x87e u gradu ukoliko bi ono ikada postalo ilegalno u Michiganu (1990.). Pobjeda Kathy Kozachenko u kampanji za Gradski senat Ann Arbora 1974. je ovu u\xc4\x8dinila prvim otvoreno homoseksualnim kandidatom da bude izabran na bilo koju javnu funkciju u SAD. 1975. godine, Ann Arbor je postao prvi grad u SAD koji je uveo preferencijalni sistem automatskog drugog kruga za izbor gradona\xc4\x8delnika. Proces, koji je usvojen na inicijativu koju je sponzorirala lokalna Stranka ljudskih prava, koja se bojala rasipanja liberalnih glasova, je odba\xc4\x8den 1976. nakon \xc5\xa1to je kori\xc5\xa1ten za samo jedne izbore. Prema stanju iz prosinca 2006., gradona\xc4\x8delnik i svi \xc4\x8dlanovi Vije\xc4\x87a su bili \xc4\x8dlanovi Demokratske stranke.\n_START_SECTION_\nGospodarstvo\n_START_PARAGRAPH_\nSveu\xc4\x8dili\xc5\xa1te Michigana zna\xc4\x8dajno oblikuje gospodarstvo Ann Arbora. Zapo\xc5\xa1ljava oko 38 000 radnika, od kojih oko 7 500 u medicinskom centru. Druge poslodavce u grad privla\xc4\x8de sveu\xc4\x8dili\xc5\xa1na sredstva za istra\xc5\xbeivanja i razvoj, kao i diplomci. Tako su druge va\xc5\xbene sastavnice gradskog gospodarstva visoke tehnologije, zdravstvene usluge i biotehnologija; u gradu se nalaze brojni zdravstveni uredi, laboratoriji i pridru\xc5\xbeene kompanije. Proizvo\xc4\x91a\xc4\x8di automobila, poput General Motorsa i Forda, tako\xc4\x91er zapo\xc5\xa1ljavaju stanovnike Ann Arbora._NEWLINE_Mnoge tvrtke u oblasti visoke tehonologije se nalaze u gradu. Tijekom 1980-tih, Ann Arbor Terminals (enarborski terminali) su izradili video-prikazni terminal nazvan Ann Arbor Ambassador (enarborski veleposlanik). Druge tvrtke visoke tehonologije u oblasti Ann Arbora uklju\xc4\x8duju Arbor Networks, dobavlja\xc4\x8d sustava za in\xc5\xbeenjering i sigurnost internetskog prometa, Arbortext, koji proizvodi programsku podr\xc5\xa1ku za izdava\xc5\xa1tvo zasnovano na XML-u, JSTOR, za digitalnu pismohranu akademskih \xc4\x8dasopisa), MediaSpan, za programsku podr\xc5\xa1ku za novinsko izdava\xc5\xa1tvo i ASP usluge, te ProQuest, \xc4\x8diji je dio University Microfilms International (Me\xc4\x91unarodni sveu\xc4\x8dili\xc5\xa1ni minifilmovi)._NEWLINE_Me\xc4\x91u mre\xc5\xbenim mjestima i tvrtkama za onlajn medije u gradu i okolici su All Media Guide, Everything 2 i Weather Underground. U Ann Arboru se tako\xc4\x91er nalazi i Centar za informati\xc4\x8dke tehnologije Michigana, u \xc4\x8dijim su uredima Internet2 i mre\xc5\xbea 'Merit, neprofitna istra\xc5\xbeiva\xc4\x8dka i obrazovna ra\xc4\x8dunalna mre\xc5\xbea. 11. srpnja 2006., Google je objavio planove da otvori odsjek u Ann Arboru sa 1 000 zaposlenih za svoj AdWords program, kasnije tijekom godine._NEWLINE_Pfizer, drugi po veli\xc4\x8dini poslodavac u gradu, ima veliki centar za farmaceutska istra\xc5\xbeivanja (jedan od tri velika Pfizerova centra u SAD) na sjeveroisto\xc4\x8dnoj strani Ann Arbora. 27. sije\xc4\x8dnja 2007., Pfizer je saop\xc4\x87io da \xc4\x87e centar u Ann Arboru biti zatvoren do kraja 2008. Centar je ranije bio dio Warner-Lamberta i, prije toga, Parke-Davisa. U gradu se nalaze i drugi istra\xc5\xbeiva\xc4\x8dki i in\xc5\xbeenjerski centri, uklju\xc4\x8duju\xc4\x87i i centre General Dynamicsa i Nacionalne oceanske i atmosferske slu\xc5\xbebe SAD. Me\xc4\x91u drugim istra\xc5\xbeiva\xc4\x8dkim centrima u gradu su i Nacionalni laboratorij za vozila i emisije gasova Agencije za za\xc5\xa1titu \xc5\xbeivotne sredine SAD i Tehni\xc4\x8dki centar Tojote._NEWLINE_Nekoliko velikih kompanija imaju poslovno sedi\xc5\xa1te u An Arboru. Prvu knji\xc5\xbearu, Borders, su 1971. na ulici State otvorila bra\xc4\x87a Tom i Louis Borders, koji su po\xc4\x8deli sa otvaranjem drugih zgrada radnji u \xc5\xa1iroj oblasti 1985. godine. Danas veliki nacionalni lanac Borders i dalje ima sjedi\xc5\xa1te u gradu, kao i svoju vode\xc4\x87u knji\xc5\xbearu (mada ne na prvobitnom mjestu). Unutar vode\xc4\x87e knji\xc5\xbeare su dozvoljeni psi, za koje radnici na kasi uvijek imaju spremne poslastice. Lanac pizzerija Dominos ima poslovno sredi\xc5\xa1te nadomak Ann Arbora na farmama Dominos, kompleksu od 109 hektara inspiriranim Frankom Lloyd Wrighteom, neposredno sjeveroisto\xc4\x8dno od grada. Korporacija Flint Ink, tako\xc4\x91er osnovana u Ann Arboru, je dugo bila najve\xc4\x87i proizvo\xc4\x91a\xc4\x8d mastila na svijetu u privatnom vlasni\xc5\xa1tvo. Listopada 2005., ovu tvrtku je kupila XSYS Print Solutions iz Sttutgarta). Jo\xc5\xa1 jedna tvrtka sa sjedi\xc5\xa1tem u Ann Arboru je Zingerman's Delicatessen, koja slu\xc5\xbei sendvi\xc4\x8de, \xc5\xbeidovsku i me\xc4\x91unarodnu hranu namijenjenu vi\xc5\xa1em tr\xc5\xbei\xc5\xa1nom segmentu, i razvila je unosan posao pod vi\xc5\xa1e robnih marki. Zingerman's je izrastao u obitelj kompanija koje nude razne proizvode (pekara, mljekara i narud\xc5\xbebe po\xc5\xa1tom) i usluge (poslovno obrazovanje)._NEWLINE_U gradu su osnovane i mnoge kooperative; me\xc4\x91u onima koje su i dalje aktivne su Peoples Food Co-op i Inter-kooperativno vije\xc4\x87e na Sveu\xc4\x8dili\xc5\xa1tu Michigana, kooperativa za studentski smje\xc5\xa1taj osnovana 1937. Sjevernoameri\xc4\x8dki studenti kooperacije (NASCO) je me\xc4\x91unarodno udru\xc5\xbeenje kooperativa sa sjedi\xc5\xa1tem u Ann Arboru. Neposredno sa zapadne strane granica grada nalaze se tri zajednice za skupni \xc5\xbeivot \xe2\x80\x94 Sunward, Grat Oak i Touchstone.\n_START_SECTION_\nVisoko obrazovanje\n_START_PARAGRAPH_\nSveu\xc4\x8dili\xc5\xa1te Michigana je dominantna institucija visokog obrazovanja u Ann Arboru, koja daje izra\xc5\xbeenu atmosferu koled\xc5\xbe gradi\xc4\x87a. Dobar dio dvori\xc5\xa1ta se nalazi uz ili je izmje\xc5\xa1an sa sredi\xc5\xa1njim distriktom grada. Po\xc5\xa1to su se dvori\xc5\xa1te i grad \xc5\xa1irili jedan uz drugi, \xc4\x8desto nema jasne granice izme\xc4\x91u ova dva, tako da su neke sveu\xc4\x8dili\xc5\xa1ne zgrade ra\xc5\xa1trkane kroz najve\xc4\x87i dio centra grada._NEWLINE_Me\xc4\x91u drugim lokalnim koled\xc5\xbeima i sveu\xc4\x8dili\xc5\xa1tima su sveu\xc4\x8dili\xc5\xa1te Cleary, privatna \xc5\xa1kola za unosan posao; sveu\xc4\x8dili\xc5\xa1te Concordia, luteranska \xc5\xa1kola \xe2\x80\x9eslobodnih umjetnosti\xe2\x80\x9c, i Zajedni\xc4\x8dki koled\xc5\xbe Washtenawa. Pravna \xc5\xa1kola Ave Maria, katoli\xc4\x8dka \xc5\xa1kola koju je osnovao suosniva\xc4\x8d Dominos farmi Tom Monaghan, je otvorena blizu sjeveroisto\xc4\x8dnog Ann Arbora 2000. godine, ali \xc4\x87e se preseliti u jugozapadnu Floridu 2009. godine.\n_START_SECTION_\nOsnovne i srednje \xc5\xa1kole\n_START_PARAGRAPH_\nLokalnim javnim obrazovanjem upravlja Javni \xc5\xa1kolski distrikt Ann Arbor. Sustav \xe2\x80\x94 koji poha\xc4\x91a 16 974 u\xc4\x8denika (rujan 2005.) \xe2\x80\x94 se sastoji od 21 osnovne \xc5\xa1kole, pet ni\xc5\xbeih srednjih \xc5\xa1kola (middle school) i pet srednjih \xc5\xa1kola (high school: dvije tradicionalne, Pioneer i Huron, te tri alternativne: Community High, Stone i Roberto Clemente). Zbog problema sa prevelikim brojem u\xc4\x8denika u dvije tradicionalne srednje \xc5\xa1kole, u izgradnji je tre\xc4\x87a tradicionalna srednja \xc5\xa1kola, Skyline, koja \xc4\x87e biti otvorena u rujnu 2008. \xc5\xa0kolski distrikt tako\xc4\x91er upravlja i program K-8 otvorene \xc5\xa1kole, Ann Arbor Open, izrasle iz nekada\xc5\xa1nje Mack \xc5\xa1kole. Ovaj program je otvoren za sve obitelji koje \xc5\xbeive unutar \xc5\xa1kolskog distrikta. Javne \xc5\xa1kole Ann Arbora tako\xc4\x91er vode i pred\xc5\xa1kolski i obiteljski centar, sa programima za novoro\xc4\x91en\xc4\x8dad podlo\xc5\xbenu rizicima odmah po ro\xc4\x91enju i drugim programima za djecu podlo\xc5\xbenu rizicima prije klasi\xc4\x8dnog obdani\xc5\xa1ta. Pred\xc5\xa1kolski centar distrikta ima besplatne i programe zasnovane na \xc5\xa1kolarini za pred\xc5\xa1kolce u distriktu. U Ann Arboru se nalazi preko 20 privatnih \xc5\xa1kola, uklju\xc4\x8duju\xc4\x87i Rudolf Steiner \xc5\xa1kolu, Clonlara \xc5\xa1kolu i Greenhills, pripremnu \xc5\xa1kolu blizu Sveu\xc4\x8dili\xc5\xa1ta Concordia.\n_START_SECTION_\nKultura\n_START_PARAGRAPH_\nMnoge kulturne znamenitosti i doga\xc4\x91aje sponzorira Sveu\xc4\x8dili\xc5\xa1te Michigana. Na sveu\xc4\x8dili\xc5\xa1nom dvori\xc5\xa1tu je nekoliko skupina i ustanova za scenske umjetnosti, kao i muzeji umetnosti, arheologije, prirodnja\xc5\xa1tva i prirodnih znanosti. Me\xc4\x91u lokalnim i obli\xc5\xbenjim skupinama za scenske umjetnosti koje nisu vezane za sveu\xc4\x8dili\xc5\xa1te su Gra\xc4\x91ansko kazali\xc5\xa1te Ann Arbora, Opersko kazali\xc5\xa1te Ann Arbora, Simfonijski orkestar Ann Arbora, Baletsko kazali\xc5\xa1te Ann Arbora, Gra\xc4\x91anski balet Ann Arbora (osnovan 1954. kao prva \xc4\x8darterovana baletska trupa u Michiganu), i Performance mre\xc5\xbea, koja upravlja kazali\xc5\xa1tem u centru grada koji \xc4\x8desto nudi nove ili netradicionalne predstave._NEWLINE_Muzej \xe2\x80\x9eiskusi sam\xe2\x80\x9c Ann Arbora (The Ann Arbor Hands-On Museum), koji se nalazi u presre\xc4\x91enoj i pro\xc5\xa1irenoj povijesnoj vatrogasnoj stanici u centru grada, sadr\xc5\xbei vi\xc5\xa1e od 250 interaktivnih eksponata o znanosti i tehnologiji. U gradu postoji vi\xc5\xa1e umjetni\xc4\x8dkih galerija, posebno u centru grada i oko dvori\xc5\xa1ta Sveu\xc4\x8dili\xc5\xa1ta Michigana. Pored velike restoranske scene uz ulicu Main, Ju\xc5\xbenu State ulicu i Ju\xc5\xbenu sveu\xc4\x8dili\xc5\xa1nu aveniju, Ann Arbor je na prvom mJestu me\xc4\x91u ameri\xc4\x8dkim gradovima po broju knji\xc5\xbeara i broju prodatih knjiga po stanovniku. Knji\xc5\xbenica distrikta Ann Arbor ima \xc4\x8detiri isturena odsjeka pored glavne zgrade u centru grada; 2008. godine \xc4\x87e nova zgrada odsjeka zamijeniti ogranak koji se trenutno nalazi u tr\xc5\xbei\xc5\xa1nom centru Plymouth. U gradu se nalazi i Predsjedni\xc4\x8dka knji\xc5\xbenica Geralda Rudolpha Forda._NEWLINE_Nekoliko godi\xc5\xa1njih doga\xc4\x91aja \xe2\x80\x94 od kojih su mnoga uperena u scensku i vizualnu umjetnost \xe2\x80\x94 privla\xc4\x8de posjetitelje u Ann Arbor. Jedno od njih su UmJetni\xc4\x8dki sajmovi Ann Arbora, skup \xc4\x8detiri istovremena sajma koje ocjenjuje \xc5\xbeiri koji se odr\xc5\xbeava na ulicama centra grada od 1960. Sajmovi, koji su zakazani od srIJede do subote u tre\xc4\x87oj sedmici SRPNJA, privla\xc4\x8de preko 500 000 posjetitelja. Jedan doga\xc4\x91aj nevezan za umjetnosti je Hash Bash, koji se odr\xc5\xbeava prve subote travnja kao podr\xc5\xa1ka reformi zakona o marihuani u SAD. Prvi put je odr\xc5\xbean 1971. Naga milja, u kojoj studenti krajem travnja tr\xc4\x8de goli ulicama proslavljaju\xc4\x87i kraj zime, se odr\xc5\xbeava od 1986. Me\xc4\x91utim, po\xc4\x8dev\xc5\xa1i od 2000., sveu\xc4\x8dili\xc5\xa1te i gradska policija suzbijaju doga\xc4\x91aj navode\xc4\x87i sigurnosne razloge, \xc5\xa1to je smanjilo broj trka\xc4\x8da._NEWLINE_Ann Arbor ima zna\xc4\x8dajnu scenu sveu\xc4\x8dili\xc5\xa1nog \xc5\xa1porta, posebno na Sveu\xc4\x8dili\xc5\xa1tu Michigana, koji je dio Konferencije velikih deset. U gradu je nekoliko dobro poznatih objekata za sveu\xc4\x8dili\xc5\xa1ne \xc5\xa1portove, uklju\xc4\x8duju\xc4\x87i i Stadion Michigan, najve\xc4\x87i stadion za ameri\xc4\x8dki nogomet na svetu, kapaciteta 107 501 gledatelja. Stadion je kolokvijalno poznat kao \xe2\x80\x9eVelika ku\xc4\x87a\xe2\x80\x9c. Crisler arena i Yost ledena arena su doma\xc4\x87ini sveu\xc4\x8dili\xc5\xa1nog ko\xc5\xa1arka\xc5\xa1kog i hokeja\xc5\xa1kog predstavni\xc5\xa1tva. Sveu\xc4\x8dili\xc5\xa1te Concordia, \xc4\x8dlan Nacionalnog udru\xc5\xbeenja za me\xc4\x91usveu\xc4\x8dili\xc5\xa1nu atletiku, tako\xc4\x91er ima \xc5\xa1portska predstavni\xc5\xa1tva._NEWLINE_Stanovnik Ann Arbora se zove Enarborac (Ann Arborite), dok mnogi dugogodi\xc5\xa1nji stanovnici sebe nazivaju townies (mje\xc5\xa1tani). Sam grad se \xc4\x8desto naziva A2 (\xe2\x80\x9eA na kvadrat\xe2\x80\x9c), ili \xe2\x80\x9eA dva\xe2\x80\x9c, ili, rje\xc4\x91e, \xe2\x80\x9egrad drve\xc4\x87a\xe2\x80\x9c. Skorije, neki mla\xc4\x91i stanovnici su po\xc4\x8deli nazivati Ann Arbor \xe2\x80\x9eAs dvojka\xe2\x80\x9c (Ace Deuce) ili jednostavno \xe2\x80\x9edvojka\xe2\x80\x9c. U \xc5\xa1aljivom potka\xc4\x8dinjanju liberalnog politi\xc4\x8dkog naklona grada, neki ponekad nazivaju grad Narodna Republika Ann Arbor ili 25 kvadratnih milja okru\xc5\xbeenih stvarno\xc5\xa1\xc4\x87u, pri \xc4\x8demu je ova druga fraza prilago\xc4\x91ena iz rije\xc4\x8di kojima je guverner Wisconsina Lee Dreyfus opisao Madison.\n_START_SECTION_\nMediji\n_START_PARAGRAPH_\nAnn Arbor News (Vijesti Ann Arbora), koji je u vlasni\xc5\xa1tvu mi\xc4\x8digenskog lanca Booth Newspapers, su glavne dnevne novine u gradu. Me\xc4\x91u drugim ustanovljenim izdanjima u gradu je Ann Arbor Observer', mjese\xc4\x8dni \xc4\x8dasopis koji pokriva lokalnu kulturu, politiku, obiteljski \xc5\xbeivot, posao i povijest, kao i iscrpni kalendar doga\xc4\x91aja; Current (Aktualno), vodi\xc4\x8d zabave i Ann Arbor Paper (Enarborski list), besplatni mjese\xc4\x8dnik koji je prestao postojati. Oblast dvori\xc5\xa1ta Sveu\xc4\x8dili\xc5\xa1ta Michigana opslu\xc5\xbeuju mnoga studentska izdanja, uklju\xc4\x8duju\xc4\x87i i neovisni dnevnik Michigan Daily (Michigan dnevno). Poslovni pregled Ann Arbora (Ann Arbor Business Review) pokriva lokalne radnje. \xc4\x8casopisi Car and Driver (Automobil i voza\xc4\x8d) i Automobile Magazine (Automobilski magazin) su tako\xc4\x91er bazirani u Ann Arboru._NEWLINE_Tri glavne radijske stanice na srednjim valovima u Ann Arboru su WAAM 1600, stanica za vijesti i razgovore, WLBY 1290, koja je dio liberalno-progresivne mre\xc5\xbee, Air America radio, i WTKA 1050, koja je prvotno \xc5\xa1portska stanica. Me\xc4\x91u stanicama na kratkim valovima su WUOM 91.7, u suradnji sa Nacionalnim javnim radijem, dr\xc5\xbeavna stanica WWWW 102.9, alternativna stanica WQKL 107.1, i WCBN 88.3, nekomercijalna stanica koju vode studenti, u \xc4\x8dijem su programu eklekti\xc4\x8dan izbor glazbe i pitanja od javnog zanimanja. U gradu se tako\xc4\x91er mogu \xc4\x8duti javni i komercijalni radio emiteri iz obli\xc5\xbenjeg Ypsilantija, oblasti Lansinga i Jacksona, Detroita, Windsora (Kanada) i Toleda (Ohio)._NEWLINE_Stanica WPXD kanal 31, u suradnji sa televizijskom mre\xc5\xbeom ION, je registrirana na grad. Televizijska mre\xc5\xbea zajednice (CTN) je kabelski televizijski kanal, koji pru\xc5\xbea grad, i \xc4\x8dija je produkcijska oprema na raspolaganju stanovnicima grada i neprofitnim organizacijama. Radijske i televizijske stanice iz Detroita i Toleda se tako\xc4\x91er mogu primati u Ann Arboru, dok se u nekim dijelovima mogu pratiti i stanice iz Lansinga i Windsora._NEWLINE_Dva glavna bloga pru\xc5\xbeaju mogu\xc4\x87nost za javnu raspravu o lokalnim vijestima i pitanjima, \xc4\x8desto o pitanjima stanovanja, planiranja i nekretnina. Blog Ann Arbor is Overrated (\xe2\x80\x9eAnn Arbor je precijenjen\xe2\x80\x9c) vodi anonimni poslijediplomac, dok Arbor Update (\xe2\x80\x9eNovo u Arboru\xe2\x80\x9c) vodi skupina lokalnih dobrovoljaca.\n_START_SECTION_\nZdravstvo i javne slu\xc5\xbebe\n_START_PARAGRAPH_\nMedicinski centar Sveu\xc4\x8dili\xc5\xa1ta Michigana, vode\xc4\x87a zdravstvena slu\xc5\xbeba u gradu, je bila na 14. mestu na popisu najboljih bolnica \xc4\x8dasopisa U. S. news and World Report (Vijesti SAD-a i izvje\xc5\xa1\xc4\x87a iz svijeta). Zdravstveni sustav Sveu\xc4\x8dili\xc5\xa1ta Michigana (UMHS) uklju\xc4\x8duje u svom sredi\xc5\xa1njem kompleksu Sveu\xc4\x8dili\xc5\xa1nu bolnicu, C.S. Mott dje\xc4\x8dju bolnicu i \xc5\xbdensku bolnicu. Zdravstveni sustav SM tako\xc4\x91er vodi i klinike i druge objekte po sustavu doma zdravlja na drugim mjestima u gradu. Me\xc4\x91u drugim velikim medicinskim centrima u oblasti su veliki objekt u Ann Arboru kojim rukovodi ameri\xc4\x8dko Tajni\xc5\xa1tvo za veteranske poslove, te bolnica Saint Joseph Mercy u obli\xc5\xbenjem Superior Townshipu._NEWLINE_Grad osigurava odvod kanalizacije i usluge dobavljanja vode, pri \xc4\x8demu se voda crpi iz rijeke Huron i podzemnih izvora. Postoje dva postrojenja za pre\xc4\x8di\xc5\xa1\xc4\x87avanje vode, jedan glavni i tri periferna spremnika, \xc4\x8detiri stanice za pumpanje i dva vodena tornja. Ovi objekti opslu\xc5\xbeuju grad, koji je podijeljen na pet distrikta za vodu. Gradsko tajni\xc5\xa1tvo za vodu tako\xc4\x91er upravlja sa \xc4\x8detiri brane na rijeci Huron, od kojih dvije i generiraju hidroelektri\xc4\x8dnu energiju. Grad tako\xc4\x91er nudi i usluge odlaganja sme\xc4\x87a, pri \xc4\x8demu se Recycle Ann Arbor bavi uslugama recikla\xc5\xbee. Ostale slu\xc5\xbebe obavljaju privatne tvrtke. Elektri\xc4\x8dnu energiju i plin dobavlja DTE Energy. Glavni dobavlja\xc4\x8di usluga fiksne telefonije u oblasti Ann Arbora su AT&T (naslednik Michigan Bella), Ameritech i SBC Communications. Telefonske usluge nude i brojne nacionalne kompanije za mobilnu telefoniju. Usluge kabelske televizije prvenstveno osigurava Comcast.\n_START_SECTION_\nPromet\n_START_PARAGRAPH_\nGrad okru\xc5\xbeuju tri autoceste: I-94, koji ide uz ju\xc5\xbeni dio grada, US 23, koji uglavnom te\xc4\x8de uz isto\xc4\x8dnu obalu grada, i M-14, koji vodi sjevernom ivicom grada. Ulice u centru Ann Arbora uglavnom prate pravokutnu mre\xc5\xbeu, mada je ovakva mre\xc5\xbea rje\xc4\x91a u okolnim krajevima. Ve\xc4\x87e ceste se granaju iz sredi\xc5\xa1njeg distrikta kao krakovi na to\xc4\x8dku ka autocestama oko grada. Neke od glavnih povr\xc5\xa1inskih arterija vode ka susretu I-94 i M-14 na zapadu, ka US 23 na istoku, i ka ju\xc5\xbenim krajevima grada. Razvijena mre\xc5\xbea biciklisti\xc4\x8dkih staza tako\xc4\x91er ispresijeca grad._NEWLINE_Prometna uprava Ann Arbora (Ann Arbor Transportation Authority), koja posluje pod markom The Ride, obavlja usluge javnog autobusnog prijevoza kroz Ann Arbor i obli\xc5\xbenji Ypsilanti. Unutar dvori\xc5\xa1ta Sveu\xc4\x8dili\xc5\xa1ta Michigana radi i poseban sustav besplatnih autobusa. Sa autobusnog terminala u centru grada, koji je jedini preostali primjerak \xe2\x80\x9estrimlajn modern\xe2\x80\x9c arhitekture u gradu, polaze me\xc4\x91umjesni autobusi Greyhounda. Megabus vozi dva puta dnevno bez presjedanja do Chicaga. Amtrak, ameri\xc4\x8dki nacionalni \xc5\xbeeljezni\xc4\x8dki prijevoznik, nudi autobusni transfer do Isto\xc4\x8dnog Lansinga i Toleda (Ohio), ali samo za putnike koji presjedaju na \xc5\xbeeljeznicu._NEWLINE_Op\xc4\x87inska zra\xc4\x8dna luka Ann Arbor je mali objekt za op\xc4\x87u avijaciju koji se nalazi ju\xc5\xbeno od I-94. Zra\xc4\x8dna luka Detroit je metropolitna, velika me\xc4\x91unarodna zra\xc4\x8dna luka ove oblasti, je oko 45 km isto\xc4\x8dno od Ann Arbora, u Romulusu. Zra\xc4\x8dna luka Willow Run u obli\xc5\xbenjem Ypsilantiju slu\xc5\xbei teretne, poslovne i klijente iz oblasti op\xc4\x87e avijacije._NEWLINE_Grad je bio zna\xc4\x8dajno \xc5\xbeeljezni\xc4\x8dko raskr\xc5\xa1\xc4\x87e, posebno za teretni promet izme\xc4\x91u Toleda i luka sjeverno od Chicaga, od 1878. do 1982. Me\xc4\x91utim, enarborska \xc5\xbeeljeznica je tako\xc4\x91er prodavala i zna\xc4\x8dajan broj putni\xc4\x8dkih karata (1,1 000 000 (1913.)). Grad je od 1837. opslu\xc5\xbeivala i Sredi\xc5\xa1nja \xc5\xbeeljeznica Michigana. Amtrak opslu\xc5\xbeuje Ann Arbor svojim servisom Wolverine tri puta dnevno u svakom smJeru izme\xc4\x91u Chicaga i Pontiaca, preko Detroita. Vlakovi kre\xc4\x87u sa \xc5\xbdeljezni\xc4\x8dke stanice Ann Arbor, koja je dana\xc5\xa1nji susjed nekada\xc5\xa1njeg Sredi\xc5\xa1njeg depoa Michigana, koji je presre\xc4\x91en kao restoran 1969. Postoje planovi da se izme\xc4\x91u Ann Arbora i Detroita izgradi prigradska \xc5\xbeeljezni\xc4\x8dka veza, za izgradnju koje su savezne vlasti SAD osigurale 100 000 000 $. Skoriji planovi da se izgradi putni\xc4\x8dka \xc5\xbeeljezni\xc4\x8dka veza izme\xc4\x91u Howella i Ann Arbora po\xc4\x8dev\xc5\xa1i od ljeta 2007. su odlo\xc5\xbeeni za najmanje godinu dana."